Mary Banotti

Iar-fheisire Eorpach de chuid Fhine Gael ba ea Mary Banotti  (26 Bealtaine 1939 – 10 Bealtaine 2024).
clé|mion|1995

 Gairm 
Ba i gCluain Tairbh i gceantar thuaisceart chathair Bhaile Átha Cliath a rugadh Mary Banotti. Seanuncail dá cuid ab ea an réabhlóidí clúiteach, Michael Collins a maraíodh le linn Chogadh na gCarad.  B'as iarthar Chorcaí ó dhúchas máthair Mary, Kitty Collins, agus ba neacht mhór í le Micheál Ó Coileáin. 

Bhí Mary ar dhuine de sheisear clainne, cúigear deirfiúracha agus deartháir amháin. Deirfiúr léi ba ea an t-iar-Aire Dlí is Cirt, Nora Owen.

Bhí Mary sé bliana déag d'aois nuair a cailleadh a hathair. Fostaí de chuid an bhainc ba ea é, agus d'fhág a hathair pinsean beag ag a máthair.  Múinteoir eolaíochta baile a bhí inti agus bhí sí in ann dul ar ais ag obair i gColáiste na Lónadóireachta, Sráid Chathail Brugha.

D'fhreastail Nora ar an gClochar Doiminiceach i gContae Chill Mhantáin.

Banaltra a bhí inti agus d'oibrigh sí timpeall an domhain (Londain, Nua Eabhrac, Céinia agus an Róimh) sula ndeachaigh sí go Parlaimint na hEorpa i 1984 mar fheisire do Fhine Gael ó thoghlach Bhaile Átha Cliath. Chaith sí 20 bliain mar fheisire.

Rith sí i dtoghchán na hUachtaránachta i 1997, ní raibh chun tosaigh uirthi ag deireadh an rása ach an té a toghadh, Máire Mhic Ghiolla Íosa (Fianna Fáil).

Bhí aithne mhaith ar Mary Banotti le beagnach 50 bliain mar gur mhinic í le cloisteáil ar an raidió agus teilifís ag caint ar cheisteanna sóisialta.

Fuair Banotti bás ar an 10 Bealtaine 2024. Bhí sí 84.

 Féach freisin     

 Nora Owen

 Tagairtí 

Catagóir:Daoine a rugadh i 1939
Catagóir:Básanna in 2024
Catagóir:Baill Fhine Gael
Catagóir:Feisirí de Pharlaimint na hEorpa as Éirinn
Catagóir:Feiminigh Éireannacha
Catagóir:Iarrthóirí i dtoghchán uachtaránachta na hÉireann